Vi blev modtaget på den mest hjertelige måde af vores vært da vi ankom til Condotta Suite 14 i Firenze. Stedet er klart i den dyrere ende af spektret, men hvad vi måske måtte have brugt ekstra på lejligheden, blev sparet i transporttid og langt opvejet af komfort og beliggenhed. Lejligheden ligger simpelthen lige i smørklatten, i gåafstand fra alt, hvilket man hurtigt kommer til at påskønne.

Eneste beklagelse er, at vi ikke fik drukket den flaske rødvin Alessandro havde stillet frem til os ;-)